Αμαρτωλή πόλη (ταινία)

Η Αμαρτωλή πόλη (αγγλικά: Sin City) είναι ταινία του Ρόμπερτ Ροντρίγκεζ, και βασίζεται στις τρεις από τις εφτά ιστορίες του ομώνυμου κόμικ του Φρανκ Μίλερ. Η ταινία προβλήθηκε για πρώτη φορά το 2005 και είχε μεγάλη επιτυχία αποφέροντας εισπράξεις 160 εκ δολαρίων παγκοσμίως.  

Ο Φρανκ Μίλερ δεν ήθελε να παραχωρήσει τα δικαιώματα του κόμικ για να γίνει ταινία. Το 2004 ο σκηνοθέτης Ρόμπερτ Ροντρίγκεζ, ο οποίος είναι λάτρης των κόμικς του, συγκέντρωσε μερικούς ηθοποιούς και γύρισαν μια σεκάνς με τους ηθοποιούς Τζος Χάρτνετ και Μάρλεϊ Σέλτον, την οποία αργότερα έστειλαν στον Μίλερ. Όταν ο Ροντρίγκεζ την παρουσίασε στον Μίλερ του είπε: "Αν σου αρέσει αυτό, θα είναι το άνοιγμα της ταινίας. Αν δεν σου αρέσει, έχεις μια ταινία μικρού μήκους να δείχνεις στους φίλους σου". Στο Μίλερ άρεσε πάρα πολύ και έτσι ένα χρόνο μετά πραγματοποιήθηκε η ταινία. Οι ιστορίες που βασίστηκε η ταινία είναι: The Hard Goodbye, The Big Fat Kill, That Yellow Bastard ενώ η πρώτη σκηνή είναι από το The Customer is Always Right.

 Υπόθεση 


Η Sin City είναι μια πόλη που βασιλεύει η αμαρτία. Νόμοι που δεν έχουν ισχύ, υπερβολική βία, μαφία, πορνεία και διεφθαρμένοι αστυνομικοί είναι τα στοιχεία πoυ συγκροτούν την πόλη. Η ταινία ξεκινάει με την σκηνή που έδωσε ο Ροντρίγκεζ στο Μίλερ και αποτελείται από τρεις διαφορετικές ιστορίες.

Ο Τζον (Μπρους Γουίλις), ένας έντιμος αστυνομικός, την τελευταία μέρα καταφέρνει να σώσει ένα 11χρονο κοριτσάκι από τον παιδεραστή Roark Junior. Μετά από πολλά χρόνια στην απομόνωση βγαίνει με σκοπό να βρει το κοριτσάκι που είχε σώσει, την Νάνσυ (Τζέσικα Άλμπα). 
Ο Μαρβ (Μίκι Ρούρκ) προσπαθεί να βρει το δολοφόνο (Ελάιτζα Γουντ) της μοναδικής κοπέλας που αγάπησε, την Γκόλντι (Τζέιμι Κινγκ). Ο Ντουάιτ (Κλάιβ Όουεν) θα προσπαθήσει να σώσει τις φίλες του από ένα μοιραίο λάθος βάζοντας τα με την αστυνομία.

 Μέθοδος γυρισμάτων 
Η ταινία είναι εξολοκλήρου σκηνοθετημένη με μια Sony HDC-950 ψηφιακή κάμερα. Οι ηθοποιοί δουλεύουν μπροστά από ένα πράσινο φόντο και ύστερα με την βοήθεια υπολογιστών προστίθεται το κατάλληλο φόντο. Λίγα πράγματα τα οποία δεν προστέθηκαν ψηφιακά, όπως ένα αυτοκίνητο, το μπαρ, μια κουζίνα και το νοσοκομείο στον επίλογο.

Η τεχνική αυτή χρησιμοποιήθηκε και στην ταινία 300, επίσης βασισμένη σε κόμικ του Φρανκ Μίλερ.

 Ηθοποιοί 

 Ηθοποιοί  Ρόλος  Τζέσικα Άλμπα   Nancy Callahan  Ροζάριο Ντόσον   Gail Ελάιτζα Γουντ  Kevin Μπρους Γουίλις  John Hartigan Μπενίσιο ντελ Τόρο  Jack Rafferty Κάρλα Γκουγκίνο  Lucille Τζος Χάρτνετ  The Man Τζέιμι Κινγκ   Goldie/Wendy Μπρίττανυ Μέρφυ  Shellie Κλάιβ Όουεν   Dwight Μίκι Ρούρκ   Marv Ντεβόν Αόκι  Miho Αλέξις Μπλέντελ  Becky

 Διάφορες πληροφορίες 

 Η Τζέσικα Άλμπα επισκέφτηκε αρκετά strip clubs για να πάρει ιδέες σχετικά με τον ρόλο της, παρόλο αυτά δεν βοηθήθηκε καθόλου. 
 Οι Ρόμπερτ Ροντρίγκεζ και Φρανκ Μίλερ χρησιμοποίησαν για storyboard τα καρέ του κόμικς.
 Και οι τρεις σκηνοθέτες εμφανίζονται στην ταινία. Ο Ρόμπερτ Ροντρίγκεζ είναι αυτός με το καπέλο cowboy στο μπαρ. Ο Κουέντιν Ταραντίνο κάθεται δίπλα στον Marv, στη σκηνή που βλέπουν την Nancy να χορεύει. Ο Φρανκ Μίλερ είναι ο ιερέας.
 Ο Κουέντιν Ταραντίνο σκηνοθετεί την σκηνή που ο Dwight μιλάει με τον Jackie Boy. Ο Ρόμπερτ Ροντρίγκεζ έκανε την μουσική για το Kill Bill: Vol. 2 για ένα δολάριο έτσι και ο Ταραντίνο σκηνοθέτησε στην ταινία για ένα δολάριο.
 Στις πιο πολλές σκηνές όπου δεν είχαν αρκετοί ηθοποιοί προσληφθεί γυρίστηκαν χωριστά. Για παράδειγμα όταν ο Marv πάει την Wendy στην Nancy η Τζέσικα Άλμπα δεν είχε συμφωνήσει ακόμα, οπότε μπήκε η σκηνή της μετά.
 Το σπαθί που έχει η Ντεβόν Αόκι είναι το σπαθί του Crazy 88 στο Kill Bill: Vol. 1.

Παραπομπές

 Εξωτερικοί σύνδεσμοι 

 Επίσημη Σελίδα

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2005
Κατηγορία:Σπονδυλωτές ταινίες
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές ασπρόμαυρες ταινίες
Κατηγορία:Νεο-νουάρ ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες με θέμα την παιδοφιλία
Κατηγορία:Ταινίες γυρισμένες στο Τέξας
Κατηγορία:Ταινίες με θέμα την αυτοκτονία
Κατηγορία:Ταινίες με μουσική σύνθεση Ρόμπερτ Ροντρίγκεζ